কাদের বলেন, আন্দোলেনর সময়ে যেভাবেই আহত হয়ে থাকুক না কেন, তাদের চিকিৎসা সহায়তা দেবে সরকার। সোমবার বিকেল সাড়ে চারটায় আন্দোলনকারী ১৯ জনের সঙ্গে সচিবালয়ে বৈঠকে বসেন ওবায়দুল কাদেরের নেতৃত্বাধীন সরকারের প্রতিনিধিদল। বিদ্যমান কোটার সংস্কার চেয়ে বাংলাদেশ সাধারণ ছাত্র অধিকার সংরক্ষণ পরিষদ এ দফায় ২৭ ফেব্রুয়ারি থেকে আন্দোলন করে আসছে। রোববার তাদের পদযাত্রা ও অবস্থা কর্মসূচি চলাকালে ঢাকায় পুলিশ বাধা দিলে সহিংস পরিস্থিতির সৃষ্টি হয়। আন্দোলনকারীদের ওপর পুলিশ লাঠিপেটা, কাঁদানে গ্যাস নিক্ষেপ করে।